Hartseer Koi-storie in Beeld
Bobby cape BLACK dealers SPOTS pumps western spawn soragoi media dropsy profidrum Chris electricity airlift List supaverm Waterplants lice pump Bead vacuum filter nexus drum shimmies
Subject: Hartseer Koi-storie in Beeld Mon Aug 06, 2007 10:53 am
Ek het die tragiese storie op Beeld se webtuiste raakgelees. Die webbladverwysing is http://www.news24.com/Beeld/Pretoria-Beeld/0,,3-69_2156299,00.html.
Duisende rand se skade
’n Enkele Sjoesui-koivis is al wat oorgebly het nadat sowat 400 koi- en goudvisse ter waarde van sowat R35 000 wreed by ’n troeteldierwinkel in Faerie Glen vergiftig is.
Mnr. Fanus Dorfling en me. Marici Samuelson, eienaars van Wings and Koi Things, het verlede week vertel daar het die oggend van 22 Julie soveel dooie visse in hul voorraaddamme gedryf dat hulle nie eens die water kon sien nie.
“Dit maak ons verskriklik hartseer,” sê Fanus, “veral omdat ons twee kliënte se visse opgepas het”.
Volgens hom is watermonsters aan die polisie sowel as Waterlab, ’n onafhanklike laboratorium wat watermonsters ontleed, gestuur.
Fanus sê die polisie se toetse het tekens van ’n seperige middel in die water gewys. Tshwane-Beeld het navrae aan die polisie gerig, maar hulle wou geen besonderhede oor die ondersoek bekend maak nie.
“Dit beteken die visse het versmoor. Ek wonder wat motiveer iemand om tot so ’n gemene daad oor te gaan,” sê Fanus.
Waterlab sê die visse is binne vier na ses ure dood en die vergiftiging moes tussen middernag en die vroeë oggendure gebeur het.
Mignon Britton is een van die kliënte wie se visse ook gevrek het.
“Vriende van ons het geëmigreer en die visse aan ons gegee, so, ons het sentimentele waarde aan hulle geheg,” sê sy.
Mignon se koidam by haar huis ondergaan herstelwerk en sy het daarom die visse by Wings and Koi Things laat oppas.
Sedert Fanus en Marici die winkel in April oorgeneem het, het hulle nog nie eens ’n geval van diefstal gehad nie. Die polisie is betrek, want baie mense het toegang tot hul visse.
Die skade weens die vergiftiging word op sowat R35 000 geraam.
Die winkel word op 18 Augustus amptelik geopen.
Subject: Re: Hartseer Koi-storie in Beeld Mon Aug 06, 2007 11:03 am
Sulke varke! As ek darem sulke mense in die hande kry, is daar GROOT moeilikheid. Die arme mense!
Subject: Beeld-artikel Mon Aug 06, 2007 11:21 am
Sulke bliksems! Maar is die mense se sekuriteit dan nie op standaard nie?
Subject: Re: Hartseer Koi-storie in Beeld Mon Aug 06, 2007 4:15 pm
Het enige iemand 'n idee oor die regsaanspreeklikheid van die onderneming wat visse opgepas het? 'n Mens sal seker aanvaar hulle het vrywaringsvorms en dies meer, maar as hulle nie het nie? Wat dan?
Subject: Re: Hartseer Koi-storie in Beeld Mon Aug 06, 2007 4:25 pm
Thanks for posting this. Friends have told me about this and it is worrying. It might have been mischief making by no-gooders, but who knows when they'll decide to move to suburbs and start taking out our Koi as part of their skylarking.
Subject: Re: Hartseer Koi-storie in Beeld Mon Aug 06, 2007 4:36 pm
Oi Vey! Ek het nie eens daar aan gedink nie. Hopelik word die skuldiges vinnig vasgetrek en is daar nie nog mense wat soortgelyke kattekwaad wil aanvang nie.
Subject: Re: Hartseer Koi-storie in Beeld Mon Aug 06, 2007 5:24 pm
"kattekwaad" NO!, it's criminal
Subject: Re: Hartseer Koi-storie in Beeld Tue Aug 07, 2007 10:04 am
Ek stem saam dat kattekwaad dalk 'n eufemisme is, maar ek weet wat Annette bedoel. Daar's kattekwaad en dan's daar KATTEKWAAD.
Subject: Re: Hartseer Koi-storie in Beeld Thu Aug 16, 2007 11:32 am
Does anybody know whether the culprits have been caught?
Subject: Re: Hartseer Koi-storie in Beeld Mon Sep 17, 2007 3:34 pm
You must be joking........................its the New South Africa, remember
Subject: Re: Hartseer Koi-storie in Beeld